নিউইয়র্ক, লসএঞ্জেলেস, ভার্জিনিয়া, ফ্লোরিডা, টেক্সাস, নিউজার্সি প্রভৃতি এলাকা থেকে গ্রেফতার হওয়া অবৈধ অভিবাসীর প্রায় সকলেরই স্ত্রী ও সন্তান রয়েছেন, যারা যুক্তরাষ্ট্রের নাগরিক। এ অবস্থায় পরিবারের একমাত্র উপার্জনক্ষম ব্যক্তিকে গ্রেফতার করে নিজ নিজ দেশে পাঠিয়ে দেয়ায় স্ত্রী-সন্তানেরা অনিশ্চিত জীবনে হা-হুতাশ করছেন। এ প্রসঙ্গে আইনজীবী মোহাম্মদ এন মজুমদার এবং কম্যুনিটি এ্যাক্টিভিস্ট মাজেদা এ উদ্দিন পৃথক পৃথকভাবে এ সংবাদদাতাকে বলেন, ‘অভিবাসনের আইন লংঘন ব্যতিত অন্য কোন অপরাধ না করেও অসংখ্য বাংলাদেশী ডিটেনশন সেন্টারে রয়েছেন। তাদেরকে বাংলাদেশে পাঠিয়ে দেয়ার প্রক্রিয়া চলছে। এসব প্রবাসীর সন্তানেরা ডুকরে কাঁদছেন। এদের আহাজারিতে পরিবেশ ভারি হলেও হৃদয় গলছে না ট্রাম্পের।